cyanic-selkie/wikianc huggingface dataset:
உடையும் இந்தியா
சுருக்கமான அறிமுகம்
உடையும் இந்தியா வின் அறிமுக அத்தியாயத்தில் ராஜிவ் மல்கோத்ரா இப்படி எழுதுகிறார்: "இந்நூல் திராவிடர் மற்றும் தலித் அடையாளம் ஆகியவற்றின் வரலாற்றுத் தொடக்கத்தைக் கவனிப்பதோடு மட்டுமல்லாமல் நிகழ்காலத்தில் இப்பிரிவினைவாதங்களைக் கொண்டு இயங்குபவர்களையும் கவனிக்கிறது. இவ்வாறு செயல்படும் தனி நபர்கள் மற்றும் நிறுவங்கள் அவர்களின் குறிக்கோள்கள், செயல்பாடுகள் மற்றும் இறுதியாக அவர்கள் அடைய நினைக்கும் விளைவுகள் ஆகியவற்றை அலசுகிறது. அவற்றுள் அதிகமானவை அமெரிக்கா மற்றும் ஐரோப்பிய ஒன்றியத்திலிருந்து செயல்படுபவை ஆயினும் இந்தியாவிலிருந்து செயல்படுபவர்களின் எண்ணிக்கையும் அதிகரித்து வருகிறது. இந்தியாவிலிருந்து செயல்படுபவர்கள் அமெரிக்க ஐரோப்பிய நிறுவனங்களின் இந்தியக் கிளை போல செயல்படுகின்றனர்."
நூலின் இணை ஆசிரியரான அரவிந்தன் நீலகண்டன் சொல்கிறார்: "நாங்கள் இப்புத்தகத்தை அனைத்து இந்தியர்களுக்காகவும், உங்களுக்காகவும் எனக்காகவும் எழுதினோம். ஏனெனில் நம் குழந்தைகள் எதிர்காலத்தில் அகதி முகாமில் தஞ்சம் அடையவேண்டிய நிலையை நாங்கள் விரும்பவில்லை."
உபேந்திர பக்‌சி இப்புத்தம் "3-S" களின் மீது தன் கவனத்தைக் குவிக்கிறது என்கிறார்:
பதிப்பாளரும் எழுத்தாளரும் வலைப்பதிவாளருமான பத்ரி சேசாத்ரி எழுதுகிறார்: "என் கருத்தில் இந்தப் புத்தகம் கிறிஸ்தவர்களுக்கு எதிரானதல்ல. வரைமுறையற்ற கிறிஸ்தவ மதமாற்றம், அதனைச் செயல்படுத்த இந்தியாவுக்குள் நுழையும் பணம், அந்தப் பிரசாரத்தின் அடிநோக்கமாக இந்து மதமும் இந்து கலாசாரமும் தாக்கப்படுவது மட்டுமல்ல; இந்தியாவின் ஒருமைப்பாடும் அச்சுறுத்தப்படுதல், அதற்காக உருவாக்கப்பட்டிருக்கும் அறிவுலக வலைப்பின்னல், அதன் பின்னணியில் இருப்போர் ஆகியவற்றைத்தான் புத்தகம் வெளிக்கொணர்கிறது. இது கிறிஸ்தவர்களிடையே ஒரு விவாதத்தை ஏற்படுத்தவேண்டும். ஆன்மிகரீதியில் மனமாற்றத்தை உருவாக்கி ஒருவரை கிறிஸ்தவத்துக்கு இழுக்கவேண்டுமா அல்லது கார்பொரேட்ரீதியில் ஜோஷுவா டேடாபேஸை வைத்துக்கொண்டு கிறிஸ்தவ மதமாற்றத் திட்டத்தில் Vision, Mission, Strategy and Plan ஈடுபடவேண்டுமா; நிறுவனப்படுத்தப்பட்ட கிறிஸ்தவத்தால் யாருக்கு சகாயம் போன்றவை கிறிஸ்தவர்கள் வெளிப்படையாகச் செய்யவேண்டிய விவாதம். இந்துக்களுடன் செய்யவேண்டிய விவாதம். மதமற்ற நாத்திகர்களுடன் செய்யவேண்டிய விவாதம்."
மொழிபெயர்ப்புகள்
Breaking India: Western Interventions in Dravidian and Dalit Faultlines என்ற தலைப்பைக் கொண்ட மூலப் புத்தகமானது டிசம்பர் 2011 இல் தமிழ்-இல் மொழிபெயர்த்து வெளியிடப்பட்டது. ஏப்ரல் 2014-இல் இப்புத்தகத்தின் இந்திப் பதிப்பு பாரத் விகாந்தன் என்ற தலைப்பில் வெளியானது.
2015 பிப்ரவரியில் கன்னட மொழிபெயர்ப்பு கன்னட இலக்கிய ஆளுமையான எம். சிதானந்த மூர்த்தியால் பாரத பஞ்சானா என்ற தலைப்பில் பெங்களூரில் வெளியிடப்பட்டது இதைக் கன்னடத்தில் லட்சுமிகாந்த் எக்டே, ஆர். வி. ஜககிர்தர் ஆகியோர் மொழிபெயர்த்தனர். கன்னடப் பதிப்பிற்கான முன்னுரையை எழுத்தாளர் எஸ். எல். பைரப்பா எழுதியுள்ளார்.
நேர்மறை விமர்சனங்கள்
புத்தக வெளியீட்டின் போது பேசிய பலரும் உடையும் இந்தியா-வுக்கு நேர்மறையான விமர்சனங்களை முன்வைத்தனர். உதாரணத்திற்கு: "புகழ் பெற்ற சர்வதேச சட்ட அறிஞரும் நாடாளுமன்ற உறுப்பினருமான ராம் ஜெத்மலானி பேசுகையில் இந்நூல் "நமக்கு விழிப்புணர்வை ஊட்டுவதாகவும் எச்சரிக்கை தருவதாகவும் உள்ளது" என்றார். மேலும், இந்த விழிப்புணர்வும் எச்சரிக்கையும் நமது உள்நாட்டு எதிரிகள் மட்டுமின்றி அந்நிய எதிரிகள் மற்றும் அவர்கள் கூட்டாக செயல்படும் உள்நாட்டுப் போலிமாதிரிகள் ஆகியோர் எப்படி இந்தியாவை பலவீனமாக்கவும் ஒற்றுமையைக் குலைக்கவும், நமது சுதந்திரம் இறையாண்மை, கலாச்சாரம் ஆகியவற்றை முற்றாக அழியும் சூழலை உருவாக்கவும் முயன்றுகொண்டிருக்கிறார்கள் என்பனவற்றைப் பற்றியும் என்றார்."
பத்தி எழுத்தாளரும் பொதுவெளியில் செயல்படும் அறிவுஜீவியும் பொருளாதார ஆய்வாளருமான சு. குருமூர்த்தி சொன்னார்: "இது பலகாலமாக செய்யப்பட்டமல் தாமதிக்கப்பட்ட செயல். நமது தேசியம், வரலாறு, மிகப்பெரும் நாயகர்கள், மட்டுமல்லாமல் திருவள்ளுவர் போன்ற நமது ஆன்மிக ஆளுமைகளைக் கூட குதர்க்கமாகப் புரிந்துகொள்ளப்படுவதற்காக இயங்கும் சக்திகளை வெளியே அடையாளம் காட்ட, அபரிமிதமான உழைப்பு செலுத்தப்பட்டுள்ளது."
எதிர்மறை விமர்சனங்கள்
கிருத்தவ தத்துவவியலாளரும் கிருத்தவ சமூக சீர்திருத்தவாதியுமான விசால் மங்கல்வாதி (இவரும் இப்புத்தகத்தின் ஒரு பேசுபொருள்) எழுதினார்: "உடையும் இந்தியாவின் ஆசிரியர்கள் தகவல்களைத் திரட்டுவதில் மாபெரும் திறனை வெளிப்படுத்தியுள்ளனர். இப்புத்தகத்தில் அவர்கள் குறை கூறியுள்ளவர்களின் கூற்றுகளை பொருள்கொள்வதில் ஒரு நியாயத்தைத் தங்கள் அறிவை ஓர்மையுடன் பயன்படுத்தி இருந்தால் பலரது மனதையும் இதயங்களையும் வென்றிருக்கக் கூடும். யாரொருவரையும் விட்டுவைக்காமல், ஒவ்வொரு மேலை அறிஞர், மொழியிலாளர், அறிவியலாளர், அரசியல்வாதி, கொடையாளர் மற்றும் கிருத்தவ மிஷனர்கள் என யாரெல்லாம் ‘கீழ் சாதி’யினர் மீதான் அடக்குமுறைக்கு எதிராகப் பேசினார்களோ எல்லோரையும் சாடினாலும், ஆசிரியர்களின் நோக்கமான, இந்தியாவை ஒற்றுமைப் படுத்துதல் ஒரு தூய நோக்கமாகும். இந்தியாவில் பிரிவுகளுக்கு காரணமாக இருக்கும் "Faultlines"களை களைந்து இணைப்பை உருவாக்க, ஒற்றுமைக்கான குரலை நேர்மையுடனும் பெருந்தன்மையுடனும் ஈகையுடனும் முன்னெடுத்தால் அது முடியும். முழுப்புத்தகத்தையும் படித்தபின் எனக்கு எஞ்சிய எண்ணம் என்னவென்றால், சாதியும் தீண்டாமையும் தவறு என நினைக்கும் ஒவ்வொரு புத்திசாலி இந்துவின் மீதும் ஆசிரியர்கள் சராமாரியாக வசை பொழிந்துள்ளனர்"
கீதா ராமஸ்வாமி இப்படி எழுதுகிறார்: "ஒரு புத்தகத்தைப் படிக்கும் போது ஏற்படும் இடையூறுகளில் முக்கியமானது சர்ச்சைக்குரிய நீளமான பிரச்சார நெடி. ஆசிரியர்களின் நோக்கமானது தமிழ் நாட்டில் விவிலியத்தை உயர்த்திப் பிடிப்பவர்களின் எழுதப்பட்ட வரலாற்றை நேருக்கு நேர் எதிர்ப்பது. ஆனால் வரலாற்றுத் தகவல்களைக் கையாள்வதில் நிபுணத்துவமும் தொழில்முறை வழிமுறையும் ஆசிரியர்களிடம் இல்லை [...] திராவிட மற்றும் தலித் பிரிவுகளை அலசுவதில் இந்தப் பிரச்சனை வெளிப்படுகிறது. எல்லாவற்றையும் மறுப்பது என்பதில் இருந்து அவர்கள் வெளியேறவே இல்லை. இந்தப் பிரிவுகளை ஆராய்ந்து, அதில் சொல்லப்பட்டுள்ள உரையாடல்கள், அடையாள அரசியல் ஆகியவற்றுக்கு குறைந்தபட்ச செல்லுபடியே உள்ளது என்பதை ஒப்புகை செய்து, பின்னர் அவற்றின் எல்லைகளுக்குள் நின்று விவாதிக்க வேண்டும் என ஆசிரியர்களிடம் எவரும் எதிர்பார்ப்பர். மாறாக, புத்தகம் முழுவதும் மறுப்பு சொல்வதோடு அதன் தொடர்ச்சியாக மூர்க்கமான நிலையில் விழுகின்றனர்."
மேலும் கீதா இப்படி தவறாக எழுதினார்: "திராவிடக் கருத்தாக்கத்தினர் ஆரியப் படையெடுப்பை வலியுறுத்தும் (ரொமிலா தாபர் போன்ற அறிஞர்களால் ஆதரிக்கப்படுகிற) நிலையில், ராஜிவ் மல்ஹோத்ரா அது நிகழவில்லை என நிரூபிக்கிறார்- எனினும் அது சோர்வளிக்கக் கூடிய வறட்டு வாதமாக உள்ளதே தவிர நிபுணத்துவத்துடன் இல்லை." (ஆரியப் படையெடுப்பு என்னும் கருத்தாக்கம் தற்போது ரொமிலா தாபர் உட்பட புகழ்பெற்ற வரலாற்று ஆசிரியர்கள் அனைவராலும் கைவிடப்பட்டுவிட்டது).
வெளி இணைப்புகள்
உடையும் இந்தியா ராஜிவ் மல்கோத்ரா
காணொலிகள்
பகுப்பு:இந்தியத் தமிழ் நூல்கள் பகுப்பு:2011 தமிழ் நூல்கள் பகுப்பு:ஆங்கிலம்-தமிழ் மொழிபெயர்ப்பு நூல்கள்
மேட்டுப்பட்டி மேட்டுப்பட்டி முனியப்பசாமி கோயில்
மேட்டுப்பட்டி மேட்டுப்பட்டி முனியப்பசாமி கோயில் தமிழ்நாட்டில் கரூர் மாவட்டம், மேட்டுப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒன்றொழிபொதுச்சொல்
உயர்திணை
மக்கள் ஐவர் போர்க்களம் சென்றனர். இத் தொடரில் மக்கள் என்னும் சொல் அதனை அடுத்து வரும் போர்க்களம் என்ற சொல்லினால் பெண்பாலைத் தவிர்த்து ஆண் பாலை உணர்த்தியது.
அஃறிணை
இம்மாடு பால் கறக்கிறது.
இத் தொடரில் மாடு என்னும் சொல் அதனை அடுத்து வரும் பால் கறக்கிறது என்ற தொடரால் ஆண்பாலைத் தவிர்த்து பெண் பாலை உணர்த்தியது.
பகுப்பு: சொல்லிலக்கணம்
மட்டக்களப்புக் கோட்டை
மட்டக்களப்புக் கோட்டை அல்லது மட்டக்களப்பு இடச்சுக் கோட்டை (ஒல்லாந்து கோட்டை) அல்லது மட்டக்களப்பு போர்த்துக்கீச கோட்டை என அழைக்கப்படும் கோட்டையானது 1628ஆம் ஆண்டு போர்த்துக்கேயரால் கட்டப்பட்டு, ஒல்லாந்துக்காரரால் 1638இல் கைப்பற்றப்பட்டது. இலங்கையிலுள்ள அழகிய சிறிய ஒல்லாந்துக் கோட்டைகளில் இதுவும் ஒன்று. மட்டக்களப்பு தீவுகளில் ஒன்றான புளியத்தீவில் அமைந்துள்ள இது, இன்னும் பழுதடையாமல் காணப்படுகிறது.
காலவரிசை
ஐரோப்பியர் கால மட்டக்களப்புக் கோட்டையின் காலவரிசை.
உசாத்துணை
பகுப்பு:மட்டக்களப்பு வரலாறு பகுப்பு:இலங்கையில் உள்ள கோட்டைகள் பகுப்பு:மட்டக்களப்பிலுள்ள கட்டடங்களும் கட்டமைப்புக்களும் பகுப்பு:இலங்கையின் தொல்லியற்களங்கள்
மன்னார்குடி ஓமடியப்பஅய்யனார் கோயில்
மன்னார்குடி ஓமடியப்பஅய்யனார் கோயில் தமிழ்நாட்டில் திருவாரூர் மாவட்டம், மன்னார்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஓமடியப்ப அய்யனர், பூர்ணாம்பாள், புஷ்கலாம்பாள் சன்னதிகளும், விநாயகர், வீரன், பாலசுப்பிரமணியர், பூர்புஷ்கலாம்பாள் சமேத ஸ்ரீ சேவக பெருமாள், பதினெட்டாம்படி கருபண்ணசாமி, தீப்பாஞ்சியம்மன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. வைகாசி, [[தை மாதம்]] விசாகம், தைப்பூசம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மு. தங்கவேலு
'''மு. தங்கவேலு''' (பிறப்பு: டிசம்பர் 5 1962) மலேசியாவில் எழுத்தாளர்களுள் ஒருவராவார். இவர் வியாபாரத்தில் ஈடுபட்டு வருகின்றார்.
எழுத்துத் துறை ஈடுபாடு
1977 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், சுவைத்துணுக்குகள், வானொலி நாடகம் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1962 பிறப்புகள்
வேலுசாமி (திரைப்படம்)
வேலுசாமி (Veluchami) 1995ல் வெளிவந்த தமிழ் திரைப்படமாகும். இதனை அருள் இயக்கினார். தேவாவின் இசையில் இத்திரைப்படம் வெளிவந்தது. இதில் சரத்குமார், வினிதா, சுருதி, கவுண்டமணி. செந்தில், ஜெய்கணேஷ், கேப்டன் ராஜூ ஆகியோர் நடித்திருந்தனர்.
மேற்கோள்கள்
பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
ரூபந்தேஹி மாவட்டம்
ரூபந்தேஹி மாவட்டம் (Rupandehi District) (रुपन्देही जिल्ला), தெற்காசியாவில் நேபாள நாட்டின், மாநில எண் 5-இல் அமைந்துள்ளது. ரூபந்தேஹி மாவட்டம் நேபாளத்தின் 77 மாவட்டங்களில் ஒன்றாகும்.
இம்மாவட்டத்தின் நிர்வாகத் தலைமையிடம் சித்தார்த்தநகர் ஆகும். இம்மாவட்டத்தின் பிற நகரங்கள் லும்பினி, தேவதகா மற்றும் பூத்வல்  ஆகும். நேபாளத்தின் தராய் சமவெளியில் அமைந்த ரூபந்தேஹி மாவட்டத்தின் பரப்பளவு 1,360 சதுர கிலோ மீட்டர்கள் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 8,80,196 ஆகும். நேபாள மொழி மற்றும் அவதி மொழிகள் இங்கு பேசப்படுகிறது.
பெயர்க் காரணம்
புத்தரின் தாயும், மன்னர் சுத்தோதனரின் பட்டத்து மனைவியுமான ரூபாதேவியின் நினைவாக இம்மாவட்டத்திற்கு ரூபந்தேஹி என பெயர் சூட்டப்பட்டது.
நிர்வாக பகுதிகள்
இம்மாவட்டம் ஏழு சட்டமன்றத் தொகுதிகளும், நாற்பத்தி எட்டு கிராம வளர்ச்சி மன்றங்களும், ஐந்து நகராட்சிகளும், ஒரு துணை-மாநகராட்சியும் கொண்டுள்ளது.
நிலவியல்
இம்மாவட்டம் கடல் மட்டத்திலிருந்து 159 மீட்டர் முதல் 1,229 மீட்டர் வரை உயரத்தில் உள்ளது. மாவட்டத்தின் மொத்த பரப்பளவு 1,360 சதுர கிலோ மீட்டராகும்.
தட்ப வெப்பம்
இம்மாவட்டம் கடல் மட்டத்திலிருந்து 159 மீட்டர் முதல் 1,229 மீட்டர் உயரம் வரை உள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம் மற்றும் மேல் வெப்ப மண்டலம்  என  இரண்டு காலநிலைகளில் காணப்படுகிறது.
லும்பினி
ஐக்கிய நாடுகள் அவையின் ஒரு உறுப்பான யுனெஸ்கோ நிறுவனம் லும்பினியை உலகப் பாரம்பரியக் களங்களில் ஒன்றாக 1997-ஆம் ஆண்டில் அறிவிக்கப்பட்டது.
தேவதகா
தேவதகா நகரம், கௌத புத்தரின் தாயான மாயா மற்றும் சிற்றன்னையான மகாபிரஜாபதி கௌதமியின் பிறந்த இடமாகும் என பௌத்த சாத்திரங்கள் கூறுகிறது.
போக்குவரத்து
சித்தார்த்தா நெடுஞ்சாலையும், மகேந்திரா நெடுஞ்சாலையும் ரூபந்தேஹி மாவட்டத்தை நாட்டின் பிற பகுதிகளுடன் இணைக்கிறது. லும்பினியில் உள்ள கௌதம புத்தா வானூர்தி நிலையம் நாட்டின் பிற முக்கிய நகரங்களுடன் இணைக்கிறது.
தி ஹெல்ப் (திரைப்படம்)
தி ஹெல்ப் என்பது 2011-ஆம் ஆண்டில் வெளியான ஆங்கிலத் திரைப்படம். இது கேத்ரின் ஸ்டாக்கெட் எழுதிய தி ஹெல்ப் என்ற நாவலை அடிப்படையாகக் கொண்டது. அந்த நூலின் ஆசிரியையின் தோழராக இருந்த டேட் டெய்லர், இதன் இயக்குனர் ஆவார்.
இந்த கதை அமெரிக்காவில் உள்ள மிசிசிப்பியில் படமாக்கப்பட்டது. ஜெசிகா சாஸ்டெய்ன், எம்மா ஸ்டோன், வியோலா டேவிஸ், ஒக்டேவியா சுபென்சர் ஆகியோர் முன்னணி வேடங்களில் நடித்திருந்தனர். சிறந்த துணை நடிகை, சிறந்த படப்பிடிப்பு, சிறந்த நடிகை ஆகிய விருதுகளுக்காகப் பரிந்துரைக்கப்பட்டது. சிறந்த துணை நடிகைக்கான விருதை பெற்றது. இது 2012 ஆம் ஆண்டிற்கான ஸ்கிரீன் ஆக்டர்ஸ் கில்டு விருதைப் பெற்றது.
கதை
ஐபிலீன் கிளார்க் என்ற கறுப்பின வேலைக்காரப் பெண்ணுக்கு ஐம்பது வயது. இவள் வெள்ளைக்காரக் குழந்தைகளை வளர்ப்பதிலேயே தன் வாழ்க்கையைக் கழிக்கிறாள். அண்மையில், தன் மகனை விபத்தில் பறிகொடுத்தவள். இவளது தோழி மின்னி ஜாக்சனும் கறுப்பின வேலைக்காரப் பெண். வால்டர்ஸ் என்ற பெண்ணின் வீட்டில் பணிபுரிகிறாள். ஸ்கீட்டர் பிலன் என்ற ஆங்கிலேய பெண், கல்லூரிப் படிப்பை முடித்துவிட்டு, வீடு திரும்புகிறாள். தன் அன்பிற்கு உரிய பணிப் பெண்ணைத் தேடுகிறாள். அவள் வேலையை விட்டு சென்றதாக அறிகிறாள். தனக்கு தெரிவிக்கப்படாததால் குழம்புகிறாள். ஸ்கீட்டர், எழுத்துத் துறையில் ஆர்வம் மிக்கவள். உள்ளூர் பத்திரிக்கை ஒன்றில் வேலைக்கு சேர்கிறாள். இந்த நிலையில், ஆங்கிலேயர்கள், அவர்களின் கறுப்பின வேலைக்காரப் பெண்களிடம் கொண்டுள்ள எண்ணத்தைக் கண்டு வருந்துகிறாள். இதைப் பற்றி எழுத நினைக்கிறாள்.
எங்கள் செல்வி
எங்கள் செல்வி 1960 ஆம் ஆண்டு வெளிவந்த தமிழ்த் திரைப்படமாகும்.யோகநாத் இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், டி. எஸ். பாலையா மற்றும் பலரும் நடித்திருந்தனர்.
மேற்கோள்கள்
பகுப்பு:1960 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:டி. எஸ். பாலையா நடித்த திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:இந்திய நாடகத் திரைப்படங்கள்
நியோடிமியம்(III) ஆக்சலேட்டு
நியோடிமியம்(III) ஆக்சலேட்டு (Neodymium(III) oxalate) Nd2(C2O4)3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நியோடிமியத்தின் ஆக்சலேட்டு உப்பாகக் கருதப்படும் இச்சேர்மம் ஒரு நீரேற்றாகவோ அல்லது நீரிலியாகவோ காணப்படுகிறது. இதனுடைய பத்துநீரேற்றை சூடுபடுத்தினால் அது சிதைவடைந்து நீரிலிவடிவ நியோடிமியம்(III) ஆக்சலேட்டு கிடைக்கும். இதை தொடர்ந்து மேலும் சூடுபடுத்தினால் Nd2O2C2O4 தோன்றி இறுதியாக நியோடிமியம்(III) ஆக்சலேட்டு கிடைக்கிறது. இதை ஐதரோகுளோரிக் அமிலத்தில் கரைத்து Nd(C2O4)Cl·3H2O சேர்மத்தைப் பெறலாம்.
மேற்கோள்கள்
பகுப்பு:நியோடிமியம் சேர்மங்கள் பகுப்பு:ஆக்சலேட்டுகள்
சச்சின்: எ பில்லியன் ரீம்ஸ்
சச்சின்: ஏ பில்லியன் ட்ரிம்ஸ் (சச்சின்: நூறு கோடி கனவுகள்) திரைப்படம் ஜேம்ஸ் எர்ஸ்கின் இயக்கிய 2017 இந்திய ஆவணப்படம்-வாழ்க்கை சரித்திரப் படம் மற்றும் ரவி பக்ஷண்ட்கா மற்றும் கார்னிவல் மோஷன் பிக்சர்ஸ் ஆகியோரின் 200 நாட் ஔட் புரொடக்சனின் கீழ் தயாரிக்கப்பட்டது. இந்திய கிரிக்கெட் வீரர் சச்சின் டெண்டுல்கரின் வாழ்க்கையை அடிப்படையாகக் கொண்டது இப்படம். இந்த திரைப்படம் 26 மே 2017 இல் வெளியிடப்பட்டது. இது டெண்டுல்கரின் கிரிக்கெட்டையும் தனிப்பட்ட வாழ்க்கையையும் கணிசமாக விவரிக்கிறது, அத்துடன் அவரது வாழ்க்கையின் சில அம்சங்களை வெளிப்படையாகவும், முன்பே கேட்டிடாத மற்றும் பார்த்திராத விஷயங்களை வெளிப்படுத்தியது. இப்படத்தின் படப்பிடிப்பு இந்தி, மராத்தி மற்றும் ஆங்கிலம் ஆகிய மொழிகளில் ஒரே நேரத்தில் நடந்தது. இந்த படத்தின் டப்பிங் பதிப்புகள் தமிழ் மற்றும் தெலுங்கு மொழிகளில் வெளியிடப்பட்டன. சத்தீஸ்கர், கர்நாடகா, கேரளா, மகாராஷ்டிரா மற்றும் ஒடிசா ஆகிய மாநிலங்களில் இந்த படத்திற்கு வரி விலக்கு அறிவிக்கப்பட்டது. இப்படத்தில் சச்சின் டெண்டுல்கரே அவரது கதாபாத்திரத்தில் நடித்தது குறிப்பிடத்தக்கது.
முக்கிய கட்டுரையைக் காண:சச்சின் டெண்டுல்கர்
சச்சின் ரமேஷ் டெண்டுல்கர் ஓர் முன்னாள் இந்தியத் துடுப்பாட்ட வீரர்.துடுப்பாட்ட விளையாட்டில் எல்லா காலங்களில் விளையாடிய வீரர்களில் சச்சின் சிறந்த  மற்றும் மிகவும் மதிக்கப்படும்  வீரராக பரவலாக அனைவராலும் கருதப்படுகிறார். தனது 16ஆவது வயதில் பாகிஸ்தான் அணிக்கு எதிராக 1989இல் முதன்முதலாக அனைத்துலகத் துடுப்பாட்டப் போட்டிகளில் அறிமுகமானார். தேர்வுப் போட்டிகளிலும் ஒரு நாள் அனைத்துலகப் போட்டிகளிலும் அதிக ஓட்டங்களை எடுத்த வீரர் இவரே; வரையறுக்கப்பட்ட பந்துப் பரிமாற்ற அனைத்துலகப் போட்டிகளில் (LOI) முதலாவது இரட்டைச்சதம் (200* ஓட்டங்கள்) எடுத்தவர் என்ற பெருமையும் டெண்டுல்கரைச் சேரும். அனைத்துலகப் போட்டிகளில் மொத்தமாக நூறு நூறுகளை எட்டிய முதலாமவரும் இவரே.
இந்தியாவின் மிக உயரிய விருதான பாரத ரத்னாவினைப் பெற்ற முதல் விளையாட்டு வீரர் சச்சின் டெண்டுல்கர் ஆவார். 1994ல் அர்ஜூனா விருது, 1997-98ல் ராஜீவ் காந்தி கேல் ரத்னா விருது, 1997 ஆண்டில் விஸ்டனின் மிகச் சிறந்த வீரர் விருது, 1999-பத்மஸ்ரீ விருது, 2008-பத்மவிபூஷன் விருது என பல விருதுகளுக்கும் சாதனைகளுக்கும் சொந்தக்காரர்.
வெளியீட்டு
இந்த படம் 26 மே 2017 இல் இந்தியாவில் வெளியானது.இந்திய விமானப் படை ஆடிட்டோரியத்தில் இந்திய ஆயுத படையில் பணியாற்றிய வீரர்களுக்கு 21 மே அன்று சச்சின் டெண்டுல்கர் ஒரு சிறப்புத் திரையிடல் நடத்தினார். இந்த திரைப்படத்தின் தயாரிப்பாளர்கள் நாடு முழுவதும் சச்சின் டெண்டுல்கரின் பல்வேறு மொழி ரசிகர்களை கவர்ந்திழுக்க விரும்பினர், என்பதால் இப்படம் ஐந்து மொழிகளில் வெளியிடப்பட்டது.அம்மொழிகள் ஆங்கிலம், ஹிந்தி, மராத்தி, தமிழ் மற்றும் தெலுங்கு ஆகும். சச்சின் டெண்டுல்கர் ட்விட்டரில் அறிவித்த ஒரு போட்டியின் மூலம் இப்படத்தின் பெயர் தேர்ந்தெடுக்கப்பட்டது. 2017 ஆம் ஆண்டு மே மாதம் சச்சின் டெண்டுல்கர் லண்டனுக்கு சென்று படத்தினை விளம்பரப்படுத்தினார்.
இசை
திரைப்படத்தின் இசை ஏ.ஆர். ரஹ்மானால் இசையமைக்கப்பட்டது. இப்படத்தின் பாடல்கள்களை எழுதியது இர்ஷத் காமில். ஏப்ரல் 24, 2017 ஆம் ஆண்டுகளில் டைம்ஸ் மியூசிக் மூலம் 3 பாடல்களை கொண்ட முழு பாடல் ஒலிப்பதிவு வெளியிடப்பட்டது.தமிழ், மராத்தி, தெலுங்கு ஆகிய மொழிகளில் இப்பாடல்கள் மதன் கார்கி, சுபோத் கானோல்கார் மற்றும் வனமாலி ஆகியோரால் முறையே எழுதப்பட்டன.
தமிழ் பாடல் பட்டியல்
1. இந்தியனே வா - பாடகர்கள்: கார்த்திக், ஏ. ஆர். ரகுமான் - இசை: ஏ. ஆர். ரகுமான்
2. சச்சின் சச்சின் - பாடகர்கள்: சித் ஸ்ரீராம், பூர்வி கௌட்டிஷ், நிகிதா காந்தி - இசை: ஏ. ஆர். ரகுமான்
3. கிரிக்கெட் காரா - பாடகர்கள்: ஏ. ஆர். அமீர், விஷ்வாபிரசாத், அஞ்சலி கைக்வாட் - இசை: ஏ. ஆர். ரகுமான்
மேற்கோள்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:2017 இந்தித் திரைப்படங்கள் பகுப்பு:சச்சின் டெண்டுல்கர்
அக்கிச்செட்டிபாளையம் ஊராட்சி
அக்கிச்செட்டிபாளையம் ஊராட்சி (Akkichettipalayam Gram Panchayat), தமிழ்நாட்டின் சேலம் மாவட்டத்தில் உள்ள ஆத்தூர் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 898 ஆகும். இவர்களில் பெண்கள் 433 பேரும் ஆண்கள் 465 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீ. உ. வனம் ஊராட்சி
'''சீ. உ. வனம் ஊராட்சி' (S. u. vanam Gram Panchayat''), தமிழ்நாட்டின் திருவண்ணாமலை மாவட்டத்தில் உள்ள ஆரணி வட்டாரத்தில் அமைந்துள்ளது. இந்த ஊராட்சி, ஆரணி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2151 ஆகும். இவர்களில் பெண்கள் 1076 பேரும் ஆண்கள் 1075 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுரேஷ் பிரேமச்சந்திரன்
ஆறுமுகம் கந்தையா பிரேமச்சந்திரன் அல்லது சுரேஷ் பிரேமச்சந்திரன், இலங்கைத் தமிழ் போராளியும், அரசியல்வாதியும், ஈழமக்கள் புரட்சிகர விடுதலை முன்னணி (சுரேஷ் அணி) இன் தலைவரும், தமிழ்த் தேசியக் கூட்டமைப்பின் உறுப்பினரும் ஆவார்.
அரசியலில்
1989 நாடாளுமன்றத் தேர்தலில் யாழ்ப்பாண மாவட்டத்தில் போட்டியிட்டு தேர்ந்தெடுக்கப்பட்டு ஆகத்து 1994 வரை நாடாளுமன்ற உறுப்பினராக இருந்தார்.
2004 தேர்தலிலும், பின்னர் 2010 தேர்தலிலும் மீண்டும் யாழ்ப்பாண மாவட்டத்தில் போட்டியிட்டுத் தெரிவானார்.
வெளியிணைப்புகள்
பகுப்பு:இலங்கை அரசியல்வாதிகள் பகுப்பு:1957 பிறப்புகள் பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கை இந்துக்கள் பகுப்பு:வாழும் நபர்கள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
வடுக நம்பி
வடுகநம்பி (VadugaNambi) வைணவ ஆச்சாரியனான இராமாநுசரின் முதன்மை மாணாக்கரில் ஒருவர். கர்நாடகத்தின் மைசூரில் உள்ள சாலகிராமம் என்னும் ஊரில் சித்திரை மாதம், அஸ்வினி நட்சத்திரத்தில் ஆந்திரபூரணர் என்னும் இயற்பெயரோடு பிறந்தவர். தன் குருவாகிய இராமானுசர் மீது கொண்ட அளவில்லா குருபக்திக்காக இவர் பெரிதும் புகழப்பெறுகிறார்.
குரு பக்தி
கிருமிக்கண்ட சோழன் காலத்தில் வைணவர்களுக்கு ஏற்பட்ட இக்கட்டான நிலையில், கர்நாடகத்தின் திருநாராயணபுரத்திற்கு (தற்போதைய மேல்கோட்டை) வருகைப்புரிந்த இராமானுசர் அருகிலிருக்கும் மிதிலாபுரி சாலகிராமம் (தற்போதைய தொண்டனூர்) எனும் சிற்றூருக்கும் தன் சீடர் குழாத்தோடு வருகைப்புரிந்தார். இராமானுசர் முதலியாண்டான் திருவடி மூலம் தொண்டனூர் ஏரியை புனிதப்படுத்திய வைபவத்தை கேள்வியுற்ற வடுகநம்பி இராமானுசரையும் தன் திருவடிகளால் அவ்வேரியை மேலும் புனிதபடுத்த வேண்டியதோடு அக்கணத்திலிருந்து ஆச்சாரியனாகிய இராமானுசரையே தன் குருவாக மட்டுமல்லாமல் தனக்கு எல்லாமுமாக வரித்துக்கொண்டார். மேலும் அன்றிலிருந்து அந்த ஏரி வைணவர்களால் ஸ்ரீபாத தீர்த்தம் என்று கொண்டாடப்பட்டு வருகிறது.
பின்வரும் மூன்று நிகழ்வுகள் இவரின் குருபக்தியை நமக்கு உணர்த்துவதாக இருக்கிறது.
இராமானுசருக்காக பால் சூடுபடுத்திக்கொண்டிருக்கையில் திருவரங்கத்து அரங்கநாதன் கோயில் உற்சவராகிய நம்பெருமாள் உலாவந்துக்கொண்டிருந்தார். அவரை சேவிக்க (தொழும்பொருட்டு) இராமானுசர் வடுகநம்பியை "வடுகா..விரைந்து வா..நம்பெருமாள் உலாவந்துக்கொண்டிருக்கிறார். சேவித்துக்கொள்" என அழைத்தார். தாமதமாக வந்த நம்பியை இராமானுசர் கடிந்துக்கொள்ள அதற்கு "உம்பெருமாளை (நம்பெருமாள் - ரங்கநாதன்) சேவிக்கவந்துவிட்டால், எம்பெருமாளுக்கான (இராமானுசர்) சேவையை (பணிவிடை) யார் செய்வது" என்று பதிலளித்தார்.
இராமானுசரோடு திருவரங்கனை சேவிக்க செல்லும்போதெல்லாம், இராமானுசர் அரங்கனின் வடிவழகில் தன்னைப் பூரணமாக ஈடுபடுத்திக்கொள்ள, நம்பியோ தன் ஆச்சாரியனாகிய இராமானுசரின் வடிவழகில் இலயித்துக்கொண்டிருப்பார். இதனை ஒருநாள் கண்ணுற்ற இராமானுசர் "நீண்ட அப்பெரிய கண்கள்..." எனும் ஆழ்வாரின் பாடலைப் பாடி அரங்கனின் கண்ணழகை காணும்படிக் கூற, நம்பியோ திருப்பாணாழ்வாரின் பாடலாகிய "என் அமுதினைக் கண்ட கண்கள் மற்றொன்றினை காணாவே..." என பதிலளிக்க, இவரின் குருபக்தியை பெருதும் மெச்சினார் உடையவர்.
திருக்கோயிலில் தீர்த்தம் பெற்றுக்கொண்ட பின்னர் தலையில் தடவிக்கொள்வது மரபு. அதைப் போலவே தினமும் இராமானுசர் உட்கொண்ட மீதியை பிரசாதம் என உண்ணும் வழக்கமுடைய நம்பி தான் உண்டபின் கை அலம்பாது தன் தலைமீதே பூசிக்கொள்வார்.
இயற்றிய நூல்கள்
1. யதிராஜ வைபவம் 2. ராமாநுஜ அஷ்டோத்தர சதநாம ஸ்தோத்திரம் 3. ராமாநுஜ அஷ்டோத்தர சதநாம நாமாவளி
மேற்கோள்கள்
பகுப்பு:இந்து சமயப் பெரியார்கள் பகுப்பு:வைணவ அடியார்கள்
நியம்வேசி இனக்குழு
நியம்வேசி இனக்குழு தான்சானியாவில் வாழும் 120 இனக்குழுக்களில் இரண்டாவது பெரிய இனக்குழுவாகும். இவர்கள் நாட்டின் வடமேற்கு நடுப் பகுதியில் விக்டோரியா ஏரிக்கும், ருக்வா ஏரிக்கும் இடையே வாழுகின்றனர். சுவாகிலி மொழியில் தோன்றிய நியம்வேசி என்னும் சொல் நிலவு மக்கள் என்னும் பொருள் உடையது.
முற்காலத்தில் தம்மை நியம்வேசிகள் என அழைத்துக்கொண்ட ஐந்து பழங்குடிகள் இருந்தன. எனினும் வெளியார் இவர்களை கிம்பு, கொனோங்கோ, நியம்வேசி, சுக்குமா, சும்ப்வா என அழைத்து வந்தனர். இவர்கள் என்றும் ஒன்றாக வாழ்ந்தது இல்லை. இவர்கள் ஏறத்தாழ ஒரேவிதமான பண்பாட்டையே கொண்டிருந்தாலும், இவை எல்லோரும் ஒரே குழுவினர் என்று கூறுவது சரியாகாது. நியம்வேசிகள் சுக்குமா மக்களுடன் நெருங்கிய பண்பாட்டுத் தொடர்புகளைக் கொண்டுள்ளனர். நியம்வேசி மக்களின் தாயகம் உன்னியம்வேசி எனப்படுகின்றது. இவர்கள் பேசும் மொழி கின்னியம்வேசி ஆகும். எனினும் இவர்களில் சிலர் சுவாகிலி மொழியையும், ஆங்கில மொழியையும் பேச வல்லவர்களாக உள்ளனர்.
தொடக்காலம்
வாய்மொழி மரபுகளின்படி, நியம்வேசிகள் 1600 களிலேயே அவர்கள் இப்போது இருக்கும் வடமேற்கு நடுத் தான்சானியாப் பகுதியில் குடியேறியதாகத் தெரிகிறது. அப்பகுதியின் வளமற்ற மண் காரணமாக நியம்வேசிகள் ஒரு காலத்தில் மீனவர்களாகவும், நாடோடி வேளாண்மை செய்பவர்களாகவுமே இருந்தனர். பயணங்கள் அவர்களைத் தொழில்முறை வணிகர்கள் ஆக்கின. 1800களில் அவர்கள் வண்டிகள் மூலம் கட்டங்கா செப்பு, மெழுகு, உப்பு, யானைத் தந்தம் போன்ற பொருட்களையும் அடிமைகளையும் கொண்டு சென்று வணிகம் செய்தனர். யானைத் தந்தம், அடிமைகள் போன்றவற்றில் வணிகம் செய்த அராபிய, இந்திய வணிகர்கள் 18255 ஆம் ஆண்டளவில் நியம்வேசிகளுடன் தொடர்பு கொண்டிருந்தனர். இக் காலத்தில் நியம்வேசிகள் துப்பாக்கிகளைப் பெற்றுக்கொண்டதோடு முறையான படைகளையும் வைத்திருந்தனர். 19 ஆம் நூற்றாண்டு முழுதும் அவ்வப்போது பழங்குடிகளுக்கு இடையிலான சண்டைகளிலும், அராபியர்களுடனான சில சண்டைகளிலும் நியம்வேசிகள் ஈடுபட்டிருந்தனர்.
நீண்ட காலமாகவே நிலைத்த வேளாண்மையில் ஈடுபட்டவர்களாகவும், கால்நடைச் சொந்தக்காரர்களாகவும் இருந்த நியம்வேசிகள், 16 ஆம் நூற்றாண்டில் மேற்குச் சமவெளிப் பகுதிக்கு வந்தனர். தொடக்கத்தில் இவர்கள், அப்பகுதியில் பரவலாக அமைக்கப்பட்ட சிறு சிறு ஊர்களில் தலைவர் ஆட்சியின்கீழ் வாழ்ந்தனர். இவை படிப்படியாகப் பல அரச வம்சத்தினரின் ஆட்சியின் கீழ் வந்தன. அக்காலத்துக் கத்தோலிக்கத் துறவிகளின் தகவல்களின் படி இத்தகைய ஆட்சிப் பகுதிகள் 150க்கு மேல் இருந்திருப்பதாகத் தெரிகிறது. இவை ஒவ்வொன்றும் ஆட்சி அவைகளையும், மூத்தோரையும், அரசவை அடிமைகளையும் கொண்டு விளங்கின. 19 ஆம் நூற்றாண்டில் இத்தகைய அரச வம்சங்கள் பெரிய அடிமைச் சொந்தக்காரர்களாகவும், கால்நடைச் சொந்தக்காரர்களாகவும் விளங்கினர்.
19 ஆம் நூற்றாண்டு
1800களின் தொடக்கத்தில் பல நியம்வேசி அரசுகள் இருந்தன. உன்யன்யெம்பே, உல்யன்கூலு, உரம்போ போன்றவை இவற்றுட் சில. வணிக நகரான தபோராவைக் கட்டுப்பாட்டுக்குள் வைத்திருந்ததாலும், தபோராவின் அராபியர்கள் மூலம் சான்சிபாரின் அராபியர்களுடன் நெருங்கிய தொடர்பு கொண்டிருந்ததாலும், உன்யன்யெம்பேயே இவற்றுள் மிகவும் பலம் பொருந்திய அரசாக விளங்கியது. 1858 ஆம் ஆண்டில் மினிவாசெலே என்பவர் உன்யன்யெம்பேயின் அரசுரிமையைப் பெற்றபோது, அவரது போட்டியாளனாக விளங்கிய இம்காசிவா என்பவரை வெளியேற்றுவதற்கு அராபியர்கள் உதவினர். இம்காசியா உல்யன்கூலு நாட்டில் தஞ்சம் அடைந்தார். உன்யன்யெம்பேயின் வணிகர் சமூகத்தின்மீது கூடுதலான கட்டுப்பாடுகளைக் கொண்டிருக்க மினிவாசெலே முயன்றபோது அவர்கள் இம்காசிவாவுடன் கூட்டுச் சேர்ந்தனர். இது 1860 ஆம் ஆண்டில் உன்யன்யெம்பேக்கும், உல்யன்கூலுவுக்கும் இடையே மேலும் பெரிய பிணக்கைத் தோற்றுவித்தது. இதன் முடிவில் இம்காசிவா உன்யன்யெம்பேயின் அரசரானார். 1871 ஆம் ஆண்டில் உன்யன்யெம்பேயும், உரம்போவும் போரில் ஈடுபட்டன. அப்போது உரம்போ நாட்டை மிராம்போ என்பவர் ஆண்டுவந்தார். 1873 ஆம் ஆண்டில் உரம்போ படையினர் தபோராவிலிருந்தான யானைத் தந்த வணிகத்தைத் தடுத்துவிட்டனர். இதனால் உலக அளவில் யானைத் தந்தத்தின் விலை அதிகரித்தது. 1884 ஆம் ஆண்டில் மிராம்போ இறக்கும்வரை இப்போர் நீடித்தது.
1893 இல் உனியம்வேசி செருமானியர்களால் அடக்கப்பட்டது. தபோராவைச் சுற்றியுள்ள பகுதிகளில் தலைவர் இசிக்கே மட்டுமே ஓரளவு எதிர்ப்புக் காட்டினார். செருமானியர்கள் இப்பகுதியில் மறைமுகமான ஆட்சியையே நடத்தி வந்தனர். உள்ளூர்த் தலைவர்கள் நடுவண் அரசுக்கு நிர்வாக முகவர்களாகச் செயற்பட்டனர். காலப்போக்கில் உள்ளூர் தலவர்கள், அவர்களது பகுதிகளில் ஒழுங்குநிலையைப் பேண வேண்டும் என்றும், வரிகளை அறவிட வேண்டும் என்றும் செருமானியர்கள் எதிர்பார்த்தனர். தொடக்ககால அதிகாரிகள் உள்ளூர் தலைவர்களுடன் சேர்ந்து இயங்க விரும்பினர் ஆனால், பின்னர் வந்தவர்கள் அவர்கள் மீது ஐயுறவு கொண்டிருந்ததுடன், வேண்டுமென்றே தலைவர் ஆட்சியைச் சீர்குலைத்தனர்.
முதலாம் உலகப் போருக்குப் பின்னர் செருமானியர்கள் தபோராவிலிருந்து அகற்றப்பட்டதும், 1919 ஆம் ஆண்டில் பிரித்தானியர் இப்பகுதிகளைத் தமது கையில் எடுத்துக்கொண்டனர். 1961 ஆம் ஆண்டில் தான்சானியாவுக்கு விடுதலை கிடைக்கும்வரை பிரித்தானிரே இப் பகுதிகளை ஆண்டுவந்தனர்.
இவற்றையும் பார்க்கவும்
பகுப்பு:ஆப்பிரிக்க இனக்குழுக்கள்
கிருஷ்ணப்பருந்து
கிருஷ்ணப்பருந்து ஆ. மாதவன் எழுதிய தமிழ் நாவல். 1974ல் வெளிவந்தது. மாதவனின் மிகச்சிறந்த நாவலாக இது கருதப்படுகிறது.
திருவனந்தபுரம் சாலை கடைத்தெருவை பின்னணியாகக் கொண்ட படைப்பு. இது துறவு வாழ்க்கை வாழும் ஒருவருக்கும் அவரை நம்பி வாழும் ஒரு குடும்பத்திற்கும் உள்ள உறவைச் சித்தரிப்பது. குறிப்பாக ராணி என்ற பெண் மீது சாமியாருக்கு ஆழத்தில் ஓர் காம விழைவு உள்ளது. அது ஒரு தருணத்தில் வெளிப்படுகிறது. சாமியார் தன்னை தானே கண்டுகொள்ளும் தருணமாக அது உள்ளது. அவரது காம விழைவை குறியீடுகள் மூலம் நுட்பமாகச் மாதவன். இந்நாவலில் கூறியுள்ளார்.
பகுப்பு:ஆ. மாதவனின் புதினங்கள்
காளையாப்பட்டி அழகநாச்சியம்மன் கோயில்
காளையாப்பட்டி அழகநாச்சியம்மன் கோயில் தமிழ்நாட்டில் கரூர் மாவட்டம், காளையாப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புல்வயல் ஊராட்சி
புல்வயல் ஊராட்சி (Pulvayal Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3238 ஆகும். இவர்களில் பெண்கள் 1653 பேரும் ஆண்கள் 1585 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரவீன் குமார் (தில்லி அரசியல்வாதி)
பிரவீன் குமார் (Praveen Kumar) இந்தியாவைச் சேர்ந்த ஓர் அரசியல்வாதியாவார். 1984 ஆம் ஆன்டு டிசம்பர் மாதம் 21 ஆம் தேதியன்று இவர் பிறந்தார். ஆம் ஆத்மி கட்சியின் உறுப்பினரான இவர் தில்லியின் சங்புரா (சட்டமன்றத் தொகுதி) பிரதிநிதியும் ஆவார். தெற்கு தில்லி மாநகராட்சியின் கீழ் வரும் சங்புரா என்பது தெற்கு தில்லி மண்டலம் மற்றும் தில்லியின் தென்கிழக்கு மாவட்டத்தில் உள்ள ஒரு சட்டமன்றத் தொகுதியாகும். 2015ஆம் ஆண்டு நடைபெற்ற சட்டப்பேரவைத் தேர்தலில் இவரை எதிர்த்துப் போட்டியிட்ட பாரதிய சனதா கட்சியின் தலைவர் மணீந்தர் சிங் தீர் என்பவரை பிரவீன் குமார் தோற்கடித்தார். தில்லியின் ஆறாவது சட்டமன்றத்தின் உறுப்பினராக பிரவீன் குமார் இருந்தார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தில்லி அரசியல்வாதிகள் பகுப்பு:ஆம் ஆத்மி கட்சி அரசியல்வாதிகள்
யூதப் பகுதி
உசாத்துணை
பகுப்பு:எருசலேம்
2011 தமிழ்நாடு சட்டமன்றத் தேர்தல் முடிவுகள் (மதுரை மாவட்டம்)
மதுரை மாவட்டத்தில் மேலூர், மதுரை (கிழக்கு), சோழவந்தான் (தனி), மதுரை (வடக்கு), மதுரை (தெற்கு), மதுரை (மத்தி), மதுரை (மேற்கு), திருப்பரங்குன்றம், திருமங்கலம், உசிலம்பட்டி எனும் பத்து சட்டமன்றத் தொகுதிகள் இடம் பெற்றுள்ளன. இந்த சட்டமன்றத் தொகுதிகளுக்கு 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தல் முடிவுகள் இங்கு தரப்பட்டுள்ளன.
கூந்தற்பனை
கூந்தற்பனை (இலங்கை வழக்கு: கித்தூள்) (Caryota urens) என்பது இலங்கை, இந்தியா, சிங்கப்பூர், மியான்மர் ஆகிய நாடுகளில் மழைக் காட்டு நிலங்களில் வளரும் பனைக் குடும்ப பூக்கும் தாவர இனமாகும்.
விளக்கம்
கூந்தற்பனை 12 மீட்டர் (39 அடி) உயரமும் 30 செமீ (0.98 அடி) அகலமுமான அடிமரத்தையும் கொண்டது.
யா என்னும் மரத்தைத் தொல்காப்பியம் ஆ-ஈற்றில் முடியும் சொல் என்று குறிப்பிடுகிறது.
இந்த தரத்தின் பெயரைச் சங்கப்பாடல் ‘யாம்’ என்று குறிப்பிடுகிறது.
வெளியிணைப்புக்கள்
பகுப்பு:ஒருவித்திலைத் தாவரங்கள்
விரிஞ்சிபுரம் ஊராட்சி
விரிஞ்சிபுரம் ஊராட்சி (Virinchipuram Gram Panchayat), தமிழ்நாட்டின் வேலூர் மாவட்டத்தில் உள்ள அணைக்கட்டு வட்டாரத்தில் அமைந்துள்ளது. இந்த ஊராட்சி, அணைக்கட்டு சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6245 ஆகும். இவர்களில் பெண்கள் 3247 பேரும் ஆண்கள் 2998 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோ. தனசேகரன்
'''கோ. தனசேகரன்''' (பிறப்பு: சூன் 27 1958)  மலேசியாவில் எழுத்தாளர்களுள் ஒருவராவார். 'கோவதன்' எனும் புனைப்பெயரில் எழுதிவரும் இவர் மாற்று மருத்துவம்; இயற்கை மருத்துவருமாவார். மற்றும் பினாங்கு தமிழ் எழுத்தாளர் சங்கத்திலும் செபராங் பிறை எழுத்தாளர் வாசகர் இயக்கத்திலும் பல பொறுப்புகளை வகித்துள்ளார்.
எழுத்துத் துறை ஈடுபாடு
1978 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளும், மற்றும் சிறுகதைகள், கட்டுரைகளும் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1958 பிறப்புகள்
மியாக்தி மாவட்டம்
தவளகிரி மண்டலத்தில் உள்ள இம்மாவட்டத்தின் பரப்பளவு 2,297 சதுர கிலோ மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 1,13,641 ஆகும்.
புவியியல் மற்றும் தட்ப வெப்பம்
இம்மாவட்டம் கடல் மட்டத்திலிருந்து 300 மீட்டர் முதல் 6,400 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம், மேல் வெப்ப மண்டலம், மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள்  என  ஐந்து  காலநிலைகளில் காணப்படுகிறது.
உள்ளாட்சி மன்றங்கள்
மியாக்தி மாவட்டத்தில் 45 கிராம வளர்ச்சி மன்றங்களும், பெனி எனும் நகராட்சியும் உள்ளது.
புனலும் மணலும்
புனலும் மணலும் ஆ. மாதவன் எழுதிய முதல் தமிழ் நாவல். 1972ல் வெளிவந்தது. காலச்சுவடு பதிப்பகம் ”காலச்சுவடு கிளாசிக்ஸ்” வரிசையில் இதை வெளியிட்டிருக்கிறது.
மியாக்தி மாவட்டம்
சுற்றுலா
மியாக்தி மாவட்டத்தின் காரா கிராம வளர்ச்சி மன்றத்தில் உள்ள பூன் மலைகள் மற்றும் கோராபானி மலைகள் மலையேற்ற வீரர்களுக்கும் மற்றும் மலையேற்ற பயிற்சி மேற்கொள்பவர்களுக்கும் பிரபலமானதாகும். ததோபானி வெந்நீர் ஊற்று இம்மாவட்டத்தில் உள்ளது.
புனலும் மணலும்
இந்நாவல் திருவனந்தபுரம் கரமனை ஆற்றில் மணல் அள்ளி வாழும் மக்களைப்பற்றிய கதை. பாச்சி என்ற மையக்கதாபாத்திரம் அழகற்ற குரூபி. அவளை அவள் தந்தை வெறுக்கிறார். அவள் அவரை நேசித்து பாதுகாத்து வந்தபோதிலும்கூட வெறுப்பு கூடிக்கூடி வருகிறது. காரணம் அவளுடைய அழகின்மைதான். கடைசியில் அவள் கரமனை ஆற்றில் மூழ்கிச்சாக தந்தையே காரணமாக அமைகிறார். வாழ்க்கையை உள்ளபடியே சொல்ல முயலும் இயல்புவாத அழகியல் கொண்ட நாவல். காமத்தையும் வன்முறையையும் அப்படியே சொல்கிறது. நீதி ஒழுக்கம் என எதையும் முன்வைப்பதில்லை.
பகுப்பு:ஆ. மாதவனின் புதினங்கள்
ஒன்று பட்டால் உண்டு வாழ்வு
பகுப்பு:1960 தமிழ்த் திரைப்படங்கள்‎ பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
மகாராஷ்டிர மாவட்டப் பட்டியல்
இந்தியாவில், மகாராஷ்டிரம் மாநிலம் 1 மே 1960இல் துவக்கப்பட்டது. துவக்கத்தில் 26 மாவட்டங்களுடன் இருந்தது. பின்னர் நிர்வாக வசதிக்காக ஆறு புதிய மாவட்டங்களுடன் சேர்த்து, தற்போது ஐந்து மண்டலங்களும், ஆறு கோட்டங்களும், 36 மாவட்டங்களும் உள்ளது. மகாராஷ்டிர மாநிலத்தின் 36 மாவட்டங்கள், ஐந்து மண்டலங்களாகவும், ஆறு கோட்டங்களாகவும் பிரிக்கப்பட்டுள்ளது.
மண்டலங்களும் கோட்டங்களும்
மகாராஷ்டிர மாநிலம் ஐந்து மண்டலங்களாகாவும், ஆறு கோட்டங்களாகவும் பிரிக்கப்பட்டுள்ளது.
மாவட்டங்கள்
மகாராஷ்டிரா மாநிலம் 36 மாவட்டங்களைக் கொண்டது.
மேற்கோள்கள்
பகுப்பு:இந்திய மாவட்டங்கள் பகுப்பு:மகாராட்டிரம் பகுப்பு:மகாராட்டிர மாவட்டங்கள்
மன்னார்கோவில் இராஜகோபாலகுலசேகர ஆழ்வார் கோயில்
மன்னார்கோவில் இராஜகோபாலகுலசேகர ஆழ்வார் கோயில் தமிழ்நாட்டில் திருநெல்வேலி மாவட்டம், மன்னார்கோவில் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
இன்டர்‌ஸ்டெலர்
இன்டர்‌ஸ்டெலர் (Interstellar) 2014ஆம் ஆண்டு வெளிவந்த அமெரிக்க நாட்டுத் அறிபுனைத் திரைப்படம் ஆகும். இந்த திரைப்படத்தை கிறிஸ்டோபர் நோலன் என்பவர் இயக்க, மேத்திவ் மெக்கானாகே, ஆன் ஹாத்வே, ஜெசிகா சாஸ்டெய்ன், பில் இர்வின், எல்லேன் பூர்ஸ்திய்ன், மைக்கேல் கெய்னே உள்ளிட்ட பலர் நடித்துள்ளார்கள். இந்த திரைப்படத்தை எம்மா தாமஸ், கிறிஸ்டோபர் நோலன் மற்றும் லிண்டா ஒப்ஸ்ட் தயாரிக்க, பாரமவுண்ட் பிக்சர்ஸ் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது. இந்த திரைப்படம் நவம்பர் 2014ஆம் ஆண்டு வெளியிடப்பட்டது. இப்படத்திற்கு இயற்பியல் மற்றும் அறிவியல் ஆலோசனை வழங்கியவர் இயற்பியலுக்கான நோபல் பரிசு பெற்ற கிப் தோர்ன்.
மன்னார்கோவில் இராஜகோபாலகுலசேகர ஆழ்வார் கோயில்
கோயில் அமைப்பு
இக்கோயிலில் வேதநாராயணசுவாமி, ஸ்ரீதேவி, பூமிதேவி சன்னதிகளும், யோகநரசிம்மர், ஸ்ரீதேவிநாச்சியார், பூமிதேவி நாச்சியார், குலசேகரஆழ்வார், இராமானுஜர், மணவாளமாமுனி உபசன்னதிகளும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
இன்டர்‌ஸ்டெலர்
கதைச்சுருக்கம்
2067 ஆண்டில், பயிர் கருகல், புழுதிப்புயல் ஆகியன மனிதகுலத்தின் உயிர்வாழ்வை அச்சுறுத்துகின்றன. ஜோசப் கூப்பர் என்பவர் உழவு செய்துவரும் ஓர் பொறியாளர் மற்றும் முன்னாள் நாசா வலவர், அவரது மாமனார் டொனால்ட், அவரது 15 வயது மகன் டாம் கூப்பர் மற்றும் 10 வயது மகள் மர்ஃப் (எ) மர்ஃபி கூப்பர் ஆகியோருடன் வசிக்கிறார்.
மன்னார்கோவில் இராஜகோபாலகுலசேகர ஆழ்வார் கோயில்
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி திருவிழாவாக நடைபெறுகிறது. மாசி மாதம் தெப்பஉற்சவம் திருவிழாவாக நடைபெறுகிறது. வைகானசம் ஆகம முறைப்படி
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சங்கரா கண் மருத்துவமனை
சங்கரா கண் மருத்துவமனை (Sankara Eye Hospital) என்பது, இலாப நோக்கற்ற அறக்கட்டளை அல்ல. இது மலிவு கண் பராமரிப்பு மற்றும் இந்தியாவில் குணப்படுத்தக்கூடிய கண் குருட்டுத்தன்மையை அகற்றுவதை நோக்கமாகக் கொண்டுள்ளது. தமிழ்நாட்டின் கோயம்புத்தூரில் தலைமையகத்தை கொண்ட சங்கரா கண் மருத்துவமனை, இந்தியாவின் மிகப்பெரிய சமூக கண் பராமரிப்பு வழங்குநர்களில் ஒன்றாகும். நாடு முழுவதும் பத்து சிறப்பு  கண் பராமரிப்பு மருத்துவமனைகள் ஆண்டுதோறும் 150,000 இலவச கண் அறுவை சிகிச்சைகள் செய்கின்றன.
இன்டர்‌ஸ்டெலர்
கதைச்சுருக்கம்
ஒரு நாள் புழுதிப் புயலுக்குப் பிறகு, மர்பியின் படுக்கையறையில் விசித்திரமான தூசி வடிவங்கள் தோன்றுகின்றன; அவள் இவ்வடிவங்களுக்கு ஒரு 'பேய்' தான் காரணம் என கூறுகிறாள். கூப்பர் இறுதியில் அவை புவியீர்ப்பு மாறுபாடுகளால் உருவான வடிவங்களே எனவும் அவை இரட்டை இலக்கக் குறியீட்டில் புவிநிலை ஆள்கூறுகளைக் குறிக்கின்றன என்றும் கண்டறிகிறார். கூப்பர் அக்குறியீடுகளை பின்பற்றி செல்லுகையில், அவை  பேராசிரியர் ஜான் பிராண்ட் தலைமையிலான இரகசிய நாசா தளத்திற்கு கொண்டுசேர்த்தன.
சங்கரா கண் மருத்துவமனை
இந்த மருத்துவமனை 80:20 வணிக மாதிரியைப் பின்பற்றுகிறது. இதில் நாட்டின் கிராமப்புறங்களில் இருந்து 80 சதவீத நோயாளிகள் இலவசமாக சிகிச்சை பெறுகின்றனர். மீதமுள்ள 20 சதவீதம் பேர் சமூகத்தின் பணக்காரர்கள் மற்றும் நடுத்தர வருமான பிரிவினர் ஆவார்கள். இந்த 20 சதவீதம் பேர், அவர்களின் சிகிச்சைக்கு பணம் செலுத்துகிறார்கள். இதன்மூலம் இலவச அறுவை சிகிச்சைகளுக்கு குறுக்கு மானியம் வழங்குவதோடு மருத்துவமனையை தன்னிறைவு பெறச் செய்கிறது. 2013 ஆம் ஆண்டில், சங்கரா மருத்துவமனை, தனது ஒரு மில்லியன் இலவச கண் அறுவை சிகிச்சையை நடத்தியது.
இன்டர்‌ஸ்டெலர்
கதைச்சுருக்கம்
48 ஆண்டுகளுக்கு முன்பு, அறியப்படாத உயிரினங்களால் சனி கோளுக்கு அருகில் ஒரு புழுத்துளை நிலைநிறுத்தப்பட்டு, கார்கஞ்சுவா என்ற கருந்துளைக்கு அருகில் அமைந்துள்ள,  உயிர்கள் வாழ சாத்தியமுள்ள பன்னிரண்டு கோள்களைக் கொண்ட ஓர் தொலைதூர விண்மீன் மண்டலத்திற்கு பாதையைத் திறந்தன. பன்னிரண்டு தன்னார்வலர்கள் புழுத்துளை வழியாக கோள்களை தனித்தனியாக ஆய்வு செய்ய அனுப்பப்பட்டனர். அவர்களுள் மூவர் மட்டும் (முனைவர். ஹ்யூக் மான், லாரா மில்லர் மற்றும் வூல்ஃப் எட்மண்ட்ஸ்) நேர்மறையான முடிவுகளை தெரிவித்தனர்.
சங்கரா கண் மருத்துவமனை
வரலாறு
இந்த அமைப்பை, கோயம்புத்தூரின் ஆரம்பகால மருத்துவர்களில் ஒருவரான மருத்துவர், ஆர். வி. ரமணியும் அவரது மனைவியான மருத்துவர்  ராதா ராமணியும் ஆரம்பித்தனர். சங்கரா கண் அறக்கட்டளையின் தோற்றத்தை ஸ்ரீ காஞ்சி காமகோடி மருத்துவ அறக்கட்டளையில் காணலாம். இயக்கத்தின் ஆரம்ப 5 ஆண்டுகளில், கௌரவ மருத்துவர்கள் குழு மெதுவாக விரிவடைந்தது. மேலும் பல்வேறு சிறப்பு மருத்துவங்களைச் சேர்ந்த 75 ஆலோசகர்கள் ஒரு கௌரவ திறனில் அணியில் சேர முன்வந்தனர். 1982ம் ஆண்டு வாக்கில், அறக்கட்டளையின் நடவடிக்கைகள் கணிசமாக வளர்ந்தன. மேலும் 1985 ஆம் ஆண்டில், சமூக கண் பராமரிப்பை முக்கிய சிறப்பு நடவடிக்கையாக, அறக்கட்டளை அடையாளம் கண்டது. மறைந்த என்.நடராஜன் மற்றும் குடும்பத்தினர் நன்கொடையளித்த நிலத்தில் கோயம்புத்தூர் சிவானந்தபுரத்தில் சங்கரா கண் மருத்துவமனை நிறுவப்பட்டது.
இன்டர்‌ஸ்டெலர்
கதைச்சுருக்கம்
அவர்களின் தரவுகளின் அடிப்படையில், பேராசிரியர் பிராண்ட் மனிதகுலத்தின் உயிர்வாழ்வை உறுதிப்படுத்த இரண்டு திட்டங்களை உருவாக்கினார். திட்டம் அ (Plan A)ல், விண்வெளிக்கு குடியிருப்புகளை செலுத்துவதற்கு ஈர்ப்பு உந்துவிசை கோட்பாட்டை உருவாக்குவதை உள்ளடக்குகிறது, திட்டம் ஆ (Plan B)ல்  5,000 உறைந்த மனித கருக்களை சுமந்து செல்லும் எண்ட்யூரன்ஸ் விண்கலத்தை ஏவுவதை உள்ளடக்கியது. எண்ட்யூரன்ஸ் வலவனாக கூப்பர் நியமிக்கப்படுகிறார். புறப்படுவதற்கு முன், கூப்பர் மனமுடைந்து போன மர்ஃபிக்கு அவர் திரும்பி வரும் காலத்தை ஒப்பிட்டுப் பார்க்க, அவரது கைக்கடிகாரத்தைக் கொடுக்கிறார்
சங்கரா கண் மருத்துவமனை
விரிவாக்கம்
சங்கரா கண் மருத்துவமனை ஆரம்பத்தில் இருந்தே 80:20 மாதிரியைப் பிரதிபலிக்கும் வகையில் நாடு முழுவதும் 10 மருத்துவமனைகளை நிறுவியுள்ளது.
இன்டர்‌ஸ்டெலர்
கதைச்சுருக்கம்
புழுத்துளையைக் கடந்து சென்ற பிறகு, முனைவர் ரோமில்லி கருந்துளையை ஆய்வு செய்கிறார், அதே நேரத்தில் கூப்பர், முனைவர். டாய்ல் மற்றும் முனைவர் அமெலியா பிராண்ட் ஆகியோர் மில்லரின் கோளினை ஆய்வு செய்ய தரையிறங்கியில் சென்று இறங்கினர். மில்லரின் விண்கலத்தின் இடிபாடுகளைக் கண்டறிந்த பிராண்ட், தரையிறங்கிக்கு திரும்ப கூறிய கூப்பரின் கட்டளையை மீறி இடிபாடுகளைச் சரிபார்க்க செல்கிறார். இதனால் அங்கு ஏற்பட்ட  ஒரு இராட்சத அலையில் சிக்கி டாய்ல் உயிரிழக்கிறார். அவர்களது தரையிறங்கியின் பொறியில் நீர் நிரம்புகிறது. கார்காஞசுவாவின் அருகில் அக்கோள் இருந்ததால், அதன் அதி உயர் புவியீர்ப்பின் காரணமாக, காலம் கடுமையாக விரிவடைந்துவிடுகிறது. கூப்பர் மற்றும் பிராண்ட் எண்டியூரன்சுக்கு திரும்பியபோது  பூமியில் 23 ஆண்டுகள் கடந்துவிட்டன. கூப்பர் மீதமுள்ள எரிபொருளைப் பயன்படுத்தி மானின் கோளை அடைய முடிவு செய்கிறார், அங்கு அவர்கள் அவரை அறிதுயிலிலிருந்து எழுப்புகிறார்கள்.
சங்கரா கண் மருத்துவமனை
விரிவாக்கம்
ஆந்திரப் பிரதேசம் குண்டூரில், சங்கரா கண் மருத்துவமனை 2004ம் ஆண்டு, மார்ச்சு மாதத்தில் நிறுவப்பட்டது. 4.35 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்ட மருத்துவமனையாக உள்ளது.
இன்டர்‌ஸ்டெலர்
கதைச்சுருக்கம்
இதேநேரம், தற்போது நாசாவில் பணிபுரியும் அறிவியலாளர் மர்ஃபி, பேராசிரியர் பிராண்ட் இறந்துவிட்டதாக செய்தி அனுப்புகிறார். திட்டம் அ (Plan A), ஒருபோதும் சாத்தியமில்லை என்பதை அவள் அறிந்து கொண்டதாகவும். 'பூமியில் எஞ்சியிருப்பவர்கள் அழிந்துவிடுவார்கள்' என்பதை பிராண்ட் மற்றும் கூப்பர் அறிந்தும் அவர்களை விட்டுசென்றதாக மர்பி குற்றம் சாட்டுகிறார். இதைக்கேட்ட  கூப்பர் தான் பூமிக்கு திரும்புவதாக அறிவிக்கிறார், அதே நேரத்தில் பிராண்ட் மற்றும் ரோமிலி நிரந்தரமான வசிப்பிடத்திற்காக மானின் கோளில் தங்கியிருப்பார்கள் என்று முடிவு செய்கிறார்.
சங்கரா கண் மருத்துவமனை
விரிவாக்கம்
தமிழ்நாடு, கிருஷ்ணன்கோயில், சங்கரா கண் மருத்துவமனை, 2004ம் ஆண்டு, பிப்ரவரி 4, அன்று ராமநாதபுரம் மாவட்ட ஆட்சியர் ஸ்ரீ  விஜய்குமார் ஐ.ஏ.எஸ் மற்றும் விருதுநகர் மாவட்ட கலெக்டர் ஸ்ரீ முகமது அஸ்லம் ஐ.ஏ.எஸ். அவர்களால் திறக்கப்பட்டது. 6.1 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்டதாக உள்ளது.
இன்டர்‌ஸ்டெலர்
கதைச்சுருக்கம்
மான் மற்றும் கூப்பர் அக்கோளை ஆய்ந்து பார்க்கும்போது, அது உயிர்கள் வாழத் தகுதியற்றது என்பதை மான் வெளிப்படுத்துகிறார். அவர் கூப்பரைக் கொல்ல முயல்கிறார். தான் மீட்கப்பட வேண்டும் என்பதற்காக பொய்யான தரவுகளை அனுப்பியதாக கூறுகிறார். பின்னர் அவர் ஒரு தரையிறங்கியை எடுத்துக்கொண்டு எண்டியூரன்சை நோக்கி செல்கிறார். இதற்கிடையில், மான் விட்டுச்சென்ற கண்ணியில் சிக்கி ரோமிலி உயிரிழக்கிறார்.
பிராண்ட் மற்றும் கூப்பர் மற்றொரு தரையிறங்கியில் அவரை பின்தொடர்கின்றனர். எண்டியூரன்சின் உள் செல்ல முயன்ற முனைவர் மான், அம்முயற்சியின் தோல்வியுற்று விபத்தில் கொல்லப்படுகிறார். அவ்விபத்து எண்டியூரன்சையும் கடுமையாக சேதப்படுத்துகிறது. ஒரு கடினமான முயற்சிக்கு பின்,  கூப்பர் சேதமடைந்த எண்டியூரன்சின் கட்டுப்பாட்டை மீண்டும் பெறுகிறார்.
சங்கரா கண் மருத்துவமனை
விரிவாக்கம்
குசராத்து, ஆனந்த் சங்கரா கண் மருத்துவமனை, 2008 ஆம் ஆண்டு நிறுவப்பட்டது. இந்த மருத்துவமனையை அப்போதைய முதல்வர் ஸ்ரீ நரேந்திர மோடி திறந்து வைத்தார். 5.5 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்டது.
இன்டர்‌ஸ்டெலர்
கதைச்சுருக்கம்
எட்மண்ட்சின் கோளை அடைய போதுமான எரிபொருள் இல்லாததால், அவர்கள் கருந்துளைக்கு மிக அருகில் சென்று, ஒரு  சூழ்ச்சியைப் பயன்படுத்துகிறார்கள், அப்போது கால விரிவால், மேலும் 51 ஆண்டுகள் ஆகிறது.
தயாரிப்பு மற்றும் விநியோகம்
இந்த திரைப்படத்தை எம்மா தாமஸ், கிறிஸ்டோபர் நோலன் மற்றும் லிண்டா ஒப்ஸ்ட் தயாரிக்க, பாரமவுண்ட் பிக்சர்ஸ் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது.
சங்கரா கண் மருத்துவமனை
விரிவாக்கம்
கருநாடகம், பெங்களூருவில், 2008 இல் சங்கரா கண் மருத்துவமனை, திறக்கப்பட்டது. இது தன்னிறைவை அடைந்துள்ளது. ஏனெனில் பணம் செலுத்தும் நோயாளிகளால் அதை ஈர்க்க முடிகிறது. 4 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்டதாக அமைந்துள்ளது. மேலும், சிறந்த சமூக கண் திட்டத்தை வழங்கியதற்காக “நம்ம பெங்களூரு” போன்ற பல விருதுகளைப் பெற்றுள்ளது.
இன்டர்‌ஸ்டெலர்
வெளியீடு
இந்த திரைப்படம் நவம்பர் 2014ஆம் ஆண்டு வெளியிடப்பட்டது. நவம்பர் 5ஆம் திகதி பெல்ஜியம், பிரான்சு, மற்றும் சுவிச்சர்லாந்து நாடுகளிலும், நவம்பர் 7ஆம் திகதி ஐக்கிய இராச்சியம் திலும் வெளியிடப்பட்டது.
சங்கரா கண் மருத்துவமனை
விரிவாக்கம்
கருநாடகம், சீமக்காவில் , அக்டோபர் 12, 2008 அன்று சங்கரா கண் மருத்துவமனை திறக்கப்பட்டது. சீமக்காவைச் சேர்ந்த குடியிருப்பாளர்கள் குழுவின் முன்முயற்சியால் இது சாத்தியமானது. சங்கராவைப் பற்றி கேள்விப்பட்டு, சீமக்காவில் ஒரு மருத்துவமனை அமைப்பதற்காக குழுவை அணுகினர். 5.5 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்டதாக உள்ளது.
இன்டர்‌ஸ்டெலர்
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பிரித்தானிய திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:பாஃப்டா விருதினை வென்ற திரைப்படங்கள்
சங்கரா கண் மருத்துவமனை
விரிவாக்கம்
லூதியானா, பஞ்சாப் ஏப்ரல் 2, 2012 அன்று பஞ்சாப் விதான சபையின் சபாநாயகர் சரஞ்சீத் சிங் அத்வால் அவர்களால், ஸ்ரீ காஞ்சி காமகோடி பீடம் ஸ்ரீ ஜெயேந்திர சரஸ்வதி சங்கராச்சாரியார் மற்றும் சிங் சாஹிப் கியானி குர்பச்சன் சிங், ஜாதேதரின் அகல் தக்த் சாகிப் போன்றோர் முன்னிலையில் இம் மருத்துவமனை திறக்கப்பட்டது. 2 ஏக்கருக்கும் அதிகமான பரிசளிக்கப்பட்ட நிலத்தில் கட்டப்பட்ட இந்த மருத்துவமனையில் மொத்தம் 125 படுக்கைகள் உள்ளன. இதில், 100 இலவச நோயாளிகளுக்கு அர்ப்பணிக்கப்பட்டுள்ளது. மற்றும் பணம் செலுத்தும் நோயாளிகளுக்கு 25 அறைகள் உள்ளன.
கான்பூர், உத்தரப்பிரதேச சங்கரா கண் மருத்துவமனை, கான்பூர், உத்தரபிரதேசம் அக்டோபர் 12, 2014 அன்று திறக்கப்பட்டது. தொடக்க விழாவிற்கு காஞ்சியைச் சேர்ந்த சங்கராச்சாரியார் கலந்து கொண்டார்.
வரவிருக்கும் திட்டங்கள்
80:20 மாதிரியின் அடுத்த மூன்று பிரதிகள் “வந்தேமாதரம்” என்ற தலைப்பில் உள்ளது. இது ஜெய்ப்பூர் - ராஜஸ்தான், இந்தூர் - மத்திய பிரதேசம், ஹைதராபாத் - தெலுங்கானா, கஞ்சம் - ஒடிசா மற்றும் மும்பை - மகாராஷ்டிரா போன்ற இடங்களில் மருத்துவமனை அமைக்க ஏற்படுத்தப்பட்ட திட்டமாகும்.
குறிப்புகள்
பகுப்பு:கண் மருத்துவம் பகுப்பு:கண் மருத்துவமனைகள் பகுப்பு:பெங்களூரிலுள்ள மருத்துவமனைகள்
பாகுபத் மாவட்டம்
பாகுபத் மாவட்டம் இந்தியாவின் உத்தரப் பிரதேசம் மாவட்டத்தில் அமைந்துள்ளது. இதன் பரப்பளவு 1321 சதுர கி.மீ. இங்கு வாழும் மக்கள் எண்ணிக்கை 1,163,991. யமுனை ஆறு அருகில் ஓடுகிறது.
இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:பாகுபத் மாவட்டம்
ஒன்சூ
ஒன்சூ (Honshu, ஹொன்ஷூ, ஜப்பானிய மொழி: 本州, "பிரதான நாடு") சப்பான் நாட்டின் மிகப்பெரிய தீவு ஆகும். உலகில் பரப்பளவின் படி ஏழாவது மிகப்பெரிய தீவும் மக்கள் தொகையின் படி இரண்டாம் மிகப்பெரிய தீவும் ஆகும். 1990 கணக்கெடுப்பின் படி இத்தீவில் 98,352,000 மக்கள் வசிக்கின்றனர். கிட்டத்தட்ட 1,300 கிமீ நீள ஒன்சூ தீவின் நடுவில் ஜப்பானிய ஆல்ப்ஸ் மலைத்தொடர் அமைந்துள்ளது. இந்த மலைத்தொடரின் மிக உயரமான மலை ஃபூஜி மலை ஆகும். ஐந்து பகுதிகளில் பிரிந்த இத்தீவில் டோக்கியோ, ஹிரோஷிமா, ஒசாக்கா, கியோட்டோ முதலிய பல முக்கியமான நகரங்கள் அமைந்துள்ளன.